Δήμος Βισαλτίας

Ο **Δήμος Βισαλτίας** είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας, που συστάθηκε την 1η Ιανουαρίου 2011 από τη συνένωση των προϋπαρχόντων δήμων Νιγρίτας, Τραγίλου, Βισαλτίας και Αχινού. Το νότιο - νοτιοδυτικό μέρος του είναι ορεινό (400-1000 μέτρα), ενώ το βόρειο - βορειοανατολικό μέρος του είναι πεδινό. Το δημοτικό συμβούλιο του δήμου αποτελείται από 25 συμβούλους, εκ των οποίων οι 12 εκλέγονται στην ΔΕ Νιγρίτας, οι 5 στην ΔΕ Τραγίλου, οι 5 στην ΔΕ Βισαλτίας και οι 3 στην ΔΕ Αχινού.

Η ονομασία **Βισαλτία** οφείλεται στην ομώνυμη Βισαλτία, περιοχή της Αρχαίας Μακεδονίας, η οποία καταλάμβανε την σημερινή περιοχή του νομού Σερρών.

300px|thumb|Τοπογραφικός χάρτης του Δήμου Βισαλτίας.

## Δημοτικές ενότητες και οικισμοί
thumb|300px|Χάρτης των ενοτήτων (και πρώην δήμων) από τις οποίες αποτελείται ο Δήμος Βισαλτίας.

Ο Δήμος Βισαλτίας διαιρείται σε 4 δημοτικές ενότητες, οι οποίες αντιστοιχούν στους 4 καταργηθέντες δήμους. Κάθε δημοτική ενότητα διαιρείται σε κοινότητες, οι οποίες αντιστοιχούν στα τοπικά διαμερίσματα των καταργηθέντων δήμων.

### Δημοτική ενότητα Νιγρίτας
: Κοινότητα Νιγρίτας -- η Νιγρίτα [ 4.892 ]
: Κοινότητα Ανθής -- η Ανθή [ 450 ]
: Κοινότητα Θερμών -- τα Θερμά [ 262 ]
: Κοινότητα Τερπνής -- η Τερπνή [ 1.593 ]
: Κοινότητα Φλάμπουρου -- το Φλάμπουρο [ 668 ]

Επίσης, στο έδαφος της σημερινής δημοτικής ενότητας Νιγρίτας βρίσκονται και οι εγκαταλελειμμένοι οικισμοί Γεωργουλά και Μαυρόλογγος, καθώς και οι συμπτυγμένοι οικισμοί Σούρπα και Καλλιθέα.

### Δημοτική ενότητα Τραγίλου
Η δημοτική ενότητα (πρώην δήμος) Τραγίλου καταλαμβάνει έκταση 197,8 τ.χλμ. και έχει συνολικό πληθυσμό 3.104 κατοίκους. 
Ο πρώην δήμος είχε συσταθεί το 1999 με το πρόγραμμα Καποδίστριας από τη συνένωση των παλαιότερων κοινοτήτων της περιοχής που αναφέρονται παρακάτω. Ο πρώτος δήμαρχος ήταν ο Γεώργιος Παπαπαναγιώτου που εκλέχθηκε το 1998 Τελευταίος δήμαρχος του Δήμου Τραγίλου ήταν ο Χρυσόστομος Γκαντίδης του Νικολάου που είχε εκλεγεί και το 2006 αλλά και το 2002. Έδρα του πρώην δήμου ήταν η Μαυροθάλασσα.

: Κοινότητα Μαυροθαλάσσης  -- η Μαυροθάλασσα [ 1.300 ]
: Κοινότητα Αγίου Δημητρίου -- ο Άγιος Δημήτριος [ 212 ]
: Κοινότητα Αηδονοχωρίου -- το Αηδονοχώρι [ 197 ]
: Κοινότητα Ευκαρπίας -- η Ευκαρπία [ 422 ]
: Κοινότητα Ιβήρων -- τα Ίβηρα [ 468 ]
: Κοινότητα Καστανοχωρίου -- το Καστανοχώρι [ 88 ]
: Κοινότητα Τραγίλου -- ο Τράγιλος [ 417 ]

Επίσης, στο έδαφος της σημερινής δημοτικής ενότητας Τραγίλου βρίσκονται και οι εγκαταλελειμμένοι οικισμοί Αμυγδαλοχώρι, Γιαννιλί, Ινελή, Καστρί, Σιντελή, Τζαμί, Τουλάδες, Τσατακλή και Τσερκέζκιοϊ, καθώς και ο σήμερα συμπτυγμένος οικισμός Πύργος.

### Δημοτική ενότητα Βισαλτίας
: Κοινότητα Δημητριτσίου -- το Δημητρίτσι [ 633 ]
: Κοινότητα Αγίας Παρασκευής -- η Αγία Παρασκευή [ 380 ]
: Κοινότητα Αμπέλων -- οι Άμπελοι [ 343 ]
: Κοινότητα Βέργης -- η Βέργη [ 549 ]
: Κοινότητα Λυγαριάς -- η Λυγαριά [ 180 ]
: Κοινότητα Νικοκλείας -- η Νικόκλεια [ 470 ]
: Κοινότητα Σησαμιάς -- η Σησαμιά [ 330 ]
: Κοινότητα Τριανταφυλλιάς (Τριανταφυλλιών) -- η Τριανταφυλλιά (τ. οι Τριανταφυλλιές) [ 431 ]

Επίσης, στο έδαφος της σημερινής δημοτικής ενότητας Βισαλτίας βρίσκονται και οι εγκαταλελειμμένοι οικισμοί Απιδιές, Κουρατζανλή, Παρχάρι και Τσερκέζκιοϊ.

### Δημοτική ενότητα Αχινού
: Κοινότητα Σιτοχωρίου -- το Σιτοχώρι [ 350 ]
: Κοινότητα Αχινού -- ο Αχινός [ 365 ]
:Κοινότητα Δάφνης [ 287 ]  
::* η Δάφνη [ 242 ]
::* η Ορέσκεια [ 45 ]
: Κοινότητα Ζερβοχωρίου -- το Ζερβοχώρι [ 75 ]
: Κοινότητα Λευκοτόπου -- ο Λευκότοπος [ 230 ]
: Κοινότητα Πατρικίου -- το Πατρίκι [ 220 ]
: Κοινότητα Χουμνικού [ 224 ]  
::* το Χουμνικό [ 132 ]
::* το Λαγκάδι [ 92 ]

Επίσης, στο έδαφος της σημερινής δημοτικής ενότητας Αχινού βρίσκονται και οι εγκαταλελειμμένοι οικισμοί Καυκασιανά, Τσακαλάδες και Χωραφάκια.

## Δήμαρχοι
### 2010
Στον πρώτο γύρο των δημοτικών εκλογών στις 7 Νοεμβρίου 2010, προηγήθηκε η ανεξάρτητη Αγγελική Μήκα, με ποσοστό 30,79% έναντι 26,15% για τον Δημήτρη Καλαϊτζή (ανεξ.), 20,25% για τον ανεξάρτητο Νίκο Βλαδίκα, 18,02% για τον Χαράλαμπο Γιαμακίδη και 4,77% για την Αντιγόνη Καραπαναγιωτίδου. Στον δεύτερο γύρο στις 14 Νοεμβρίου εξελέγη ο Καλαϊτζής, με ποσοστό 51,89% έναντι 48,10 για την Μήκα.

### 2014
Στον πρώτο γύρο των δημοτικών εκλογών στις 18 Μαΐου 2014, προηγήθηκε ο Δημήτρης Καλαϊτζής, με ποσοστό 48,96% έναντι 46,86% για την Αγνή Δουβίτσα και 4,19% για τον Χαράλαμπο Τερζίδη. Στον δεύτερο γύρο στις 25 Μαΐου εξελέγη η Δουβίτσα, με ποσοστό 52,37% έναντι 47,63% για τον Καλαϊτζή.

### 2019
Στον πρώτο γύρο των δημοτικών εκλογών στις 26 Μαΐου 2019, προηγήθηκε ο Αθανάσιος Μασλαρινός, με ποσοστό 34,23% έναντι 26,64% για την Βάνα Πλιάκου, 21,15% για την Τιμοθέα Ρακιτζή, 8,39% για τον Αλέξανδρο Τζιάγκαλο, 6,80% για τον Αστέριο Δουβίτσα και 2,79% για τον Γεράσιμο Λάγιο. Στον δεύτερο γύρο στις 2 Ιουνίου εξελέγη ο Μασλαρινός, με ποσοστό 53,76% έναντι 46,24% για την Πλιάκου.

### 2023
Η εκλογή έγινε από τον πρώτο γύρο των δημοτικών εκλογών, στις 8 Οκτωβρίου 2023, όπου εξελέγη η Βάνα Πλιάκου με ποσοστό 57,66%, έναντι 39,43% για τον Αθανάσιο Μασλαρινό και 2,91% για τον Παναγιώτη Τσομετζίδη.

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*https://web.archive.org/web/20200114123005/https://serrelib.gr/sites/default/files/2018-10/visaltia.pdf

Βισαλτιας
Βισαλτιας